
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 250 

18 Νοεμβρίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

289. Σύσταση Δημοτικού Ιδρύματος με την επωνυμία 
«Κέντρο Υποδοχής Αστέγων Δήμου Αθηναίων».. 1 

ΣΥΜΒΑΣΕΙΣ 

Χρηματοδότηση του τηρούμενου στην Αγροτική 
Τράπεζα της Ελλάδος Α.Ε Ειδικού Λογαριασμού 
Εγγυήσεων Γεωργικών Προϊόντων (ΕΛΕΓΠ) του 
Ελληνικού Δημοσίου, με το ποσό των σαράντα εκα¬ 
τομμυρίων ΕΥΡΩ (ΕΥΡΩ 40.000.000), για χρηματο¬ 
δότηση Γεωργικών Δαπανών της Ευρωπαϊκής 
Ένωσης για το διάστημα 5 Νοεμβρίου 1999 έως 7 
Φεβρουάριου 2000. 2 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 289 
Σύσταση Δημοτικού Ιδρύματος με την επωνυμία «Κέντρο 
Υποδοχής Αστέγων Δήμου Αθηναίων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

* Έχοντας υπόψη: 

1. - Τις διατάξεις του άρθρου 190 του Π.Δ 410/95 (ΦΕΚ 
Α'231). 

2. -Τις διατάξεις του άρθρου 23παρ.1 του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α7 
1985), σε συνδυασμό με τις διατάξεις του Π.Δ. 373/1995 
«Συγχώνευση των Υπουργείων Προεδρίας της Κυβέρνη¬ 
σης και Εσωτερικών στο Υπουργείο Εσωτερικών, Δημό¬ 
σιας Διοίκησης και Αποκέντρωσης και καθορισμός των 
αρμοδιοτήτων του». 

3. Την αριθμ. πρωτ. 8211/8.3.99 (ΦΕΚ 198/Β78.3.99) 
κοινή απόφαση του Πρωθυπουργού και της Υπουργού 
Εσωτερικών Δημόσιας Διοίκησης και Αποκέντρωσης 
«Ανάθεση αρμοδιοτήτων της Υπουργού Εσωτερικών Δη¬ 
μόσιας Διοίκησης και Αποκέντρωσης στους Υφυπουρ¬ 
γούς Εσωτερικών Δημόσιας Διοίκησης και Αποκέντρω¬ 
σης Λεωνίδα Τζανή και Γεώργιο Φλωρίδη». 


4. Την αριθ. πρωτ. 5803/1998 (ΦΕΚ 1178/Β/98 κοινή 
απόφαση του Πρωθυπουργού και του Υπουργού Υγείας 
και Πρόνοιας περί αναθέσεως αρμοδιοτήτων στον Υφυ¬ 
πουργό Υγείας και Πρόνοιας Θεόδωρο Κοτσώνη. 

5. Την 226/1998 απόφαση του Δημοτικού Συμβουλίου 
του Δήμου Αθηναίων. 

6. Το γεγονός ότι από τις διατάξεις του παρόντος προ- 
καλείται δαπάνη σε βάρος του προϋπολογισμού του 
Δήμου Αθηναίων ύψους 200.000.000 δρχ. για το τρέχον 
οικονομικό έτος και για την οποία έχει εγγράφει ανάλογη 
πίστωση στον προϋπολογισμό του Δήμου στον κωδικό 
Κ.Α. 2115 (Π.Κ. 211.9) του Φ. 20. Για τα επόμενα τέσσερα 
έτη η πίστωση που θα εγγράφει στον ίδιο κωδικό ανέρχε¬ 
ται στο ποσό των 400.000.000 δρχ. κατ’ έτος. 

7. Την αριθ. 105/99 γνωμοδότηση του Συμβουλίου της 
Επικράτειας, με πρόταση του Υφυπουργού Εσωτερικών 
Δημόσιας Διοίκησης και Αποκέντρωσης Γεώργιου Φλωρί¬ 
δη και του Υφυπουργού Υγείας και Πρόνοιας Θεόδωρου 
Κοτσώνη, αποφασίζουμε: 

Άρθρο 1 

Σύσταση - Επωνυμία. 

Συνιστάται στον Δήμο Αθηναίων Δημοτικό Ίδρυμα με 
την επωνυμία «ΚΕΝΤΡΟ ΥΠΟΔΟΧΗΣ ΑΣΤΕΓΩΝ ΔΗΜΟΥ 
ΑΘΗΝΑΙΩΝ». 

Άρθρο 2 
Έδρα 

Έδρα του Ιδρύματος είναι η Αθήνα και η διεύθυνση θα 
οριστεί με απόφαση του Διοικητικού Συμβουλίου. 

Άρθρο 3 

Σκοπός. 

Σκοπός του Ιδρύματος είναι η αντιμετώπιση των προ¬ 
βλημάτων των αστέγων που ζουν στην πόλη των Αθηνών 
(στέγαση, σίτιση, υγεία, απασχόληση κ.λπ.). 

Άρθρο 4 

Διοίκηση. 

Το ίδρυμα διοικείται από Διοικητικό Συμβούλιο το οποίο 
αποτελείται από το Δήμαρχο ή τον Αντιδήμαρχο που 
ορίζει ο Δήμαρχος ως Πρόεδρο και από 8 (οκτώ) μέλη τα 
οποία εκλέγονται από το Δημοτικό Συμβούλιο. Ένα από 

τα μέλη του Διοικητικού Συμβουλίου εκλέγεται απ’ αυτό 
ως αντιπρόεδρος. 

Μέλη του Διοικητικού Συμβουλίου του ιδρύματος εκ¬ 
λέγονται ένας τουλάχιστον δημοτικός σύμβουλος ένας 
τουλάχιστον σύμβουλος Δημοτικού Διαμερίσματος, ένας 
εκπρόσωπος των εργαζομένων του ιδρύματος που ορίζε¬ 
ται από τη γενική συνέλευση των εργαζομένων. Η Γενική 
Συνέλευση συγκαλείται από το Διοικητικό Συμβούλιο 
του συλλόγου των εργαζομένων στο ίδρυμα από τότε που 
θα πάρει τη σχετική γραπτή πρόσκληση του δημάρχου 
προς το Διοικητικό Συμβούλιο. Εάν η προθεσμία αυτή 
περάσει άπρακτη καθώς και σε περίπτωση που δεν υπάρ- 
' χει ενιαίος σύλλογος τη γενική συνέλευση των εργαζο¬ 
μένων συγκαλεί ο Δήμαρχος. Μέλη του διοικητικού συμ¬ 
βουλίου του ιδρύματος εκλέγονται και πρόσωπα που 
έχουν ανάλογη επαγγελματική ή κοινωνική δράση και 
ειδικές γνώσεις σχετικά με το σκοπό του ιδρύματος. 

Τα μέλη του Διοικητικού Συμβουλίου απαιτείται να είναι 
Έλληνες πολίτες και κάτοικοι ενός δήυου ή μιας κοινότη¬ 
τας του νομού Αττικής. 

Δεν επιτρέπεται να εκλεγούν μέλη του Διοικητικού Συμ¬ 
βουλίου του Ιδρύματος άτομα τα οποία έχουν στερηθεί τη 
διαχείριση της περιουσίας με τελεσίδικη δικαστική από¬ 
φαση ή που έχουν στερηθεί τα πολιτικά τους δικαιώματα 
με αμετάκλητη δικαστική απόφαση και για όσο διάστημα 
διαρκεί η στέρηση αυτή καθώς και όσοι έχουν καταδικα- 
σθεί με αμετάκλητη δικαστική απόφαση ως αυτουργοί ή 
συμμέτοχοι σε κακούργημα ή σε κάποιο από τα πλημμε¬ 
λήματα της παραχαράξεως της κιβδηλείας, της πλαστο¬ 
γραφίας, της ψευδούς βεβαιώσεως, της δωροδοκίας, της 
εκβιάσεως, της κλοπής, της υπεξαιρέσεως, της απιστίας, 
της απάτης, της καταπιέσεως, της αιμομιξίας, της μα¬ 
στροπείας, της σωματεμπορίας, της παραβιάσεως της 
νομοθεσίας για τα ναρκωτικά ή για το λαθρεμπόριο, κα¬ 
θώς και της παραβάσεως καθήκοντος, εφόσον το τελευ¬ 
ταίο στρέφεται κατά δήμων, κοινοτήτων ή νομικών προ¬ 
σώπων τους. Κώλυμα που δημιουργείται μετά την εκλογή 
συνεπάγεται αυτοδίκαια την έκπτωση από το αξίωμα για 
την οποία εκδίδεται διαπιστωτική πράξη του Γενικού 
Γραμματέα της Περιφέρειας. 

Αν κατά μέλους του Διοικητικού Συμβουλίου γίνει πα¬ 
ραπομπή για κακούργημα, με αμετάκλητο βούλευμα ή 
με απευθείας κλήση, καθώς και όταν γίνει παραπομπή για 
ένα πλημμέλημα από αυτά που αναφέρονται στην προη¬ 
γούμενη παράγραφο, με αμετάκλητο βούλευμα ο Γενικός 
Γραμματέας της Περιφέρειας φέρει τον εγκαλούμενο 
σε κατάσταση αργίας ώσπου να εκδοθεί η απόφαση του 
ποινικού δικαστηρίου (άρθρο 187 Π.Δ. 410/95). 

Άρθρο 5 

Εκλογή και Θητεία των μελών 
των Διοικητικών Συμβουλίων. 

Η εκλογή των μελών του διοικητικού συμβουλίου γίνε¬ 
ται για δύο χρόνια και λήγει σε κάθε περίπτωση με την 
εγκατάτασταση των νέων μελών. Μέσα σε ένα μήνα από 
την εγκατάσταση των δημοτικών αρχών για την πρώτη 
διετία, και ένα μήνα από τη λήξη της θητείας των μελών 
του διοικητικού συμβουλίου, το δημοτικό συμβούλιο 
συνεδριάζει και εκλέγει με μυστική ψηφοφορία και από¬ 
λυτη πλειοψηφία του συνολικού αριθμού των μελών του 
τα μέλη του διοικητικού συμβουλίου του ιδρύματος. 

Τα μέλη του διοικητικού συμβουλίου πριν την εγκατά¬ 


στασή τους δίνουν στον Πρόεδρο του διοικητικού συμ¬ 
βουλίου τον όρκο που ορίζει το άρθρο 88 του Δημοτικού 
και Κοινοτικού Κώδικα (Π.Δ. 410/95). 

Οι θέσεις μελών του διοικητικού συμβουλίου που μέ¬ 
νουν κενές κατά τη διάρκεια της δημοτικής περιόδου 
καλύπτονται με μέλη που εκλέγει το δημοτικό συμβούλιο 
μέσα σε οκτώ ημέρες αφότου η θέση έμεινε κενή. 

Τα μέλη του διοικητικού συμβουλίου μπορούν να αντι- 
κατασταθούν κατά τη διάρκεια της θητείας τους για απο- 
χρώντα λόγο σχετικό με τη λειτουργία του ιδρύματος 
ύστερα από απόφαση του διοικητικού συμβουλίου που 
λαμβάνεται με τη πλειοψηφία του συνόλου των μελών 
του. 

Άρθρο 6 

Αναπλήρωση Προέδρου - 
Απαρτία του Διοικητικού Συμβουλίου. 

Αναπληρωτής του Προέδρου του διοικητικού συμβου¬ 
λίου είναι ο Αντιπρόεδρός του. 

Το διοικητικό συμβούλιο βρίσκεται σε απαρτία όταν 
τα παρόντα μέλη του είναι περισσότερα από τα σπό¬ 
ντα. 

Στους παρόντες πρέπει να είναι ο Πρόεδρος ή ο Αντι¬ 
πρόεδρος. 

Άρθρο 7 

Εκτελεστική Επιτροπή. 

Στο ίδρυμα εκλέγεται τριμελής εκτελεστική επιτροπή 
που αποτελείται από τον Πρόεδρο ή τον Αντιπρόεδρο και 
δύο μέλη του διοικητικού συμβουλίου. 

Τα τακτικά καθώς και δύο αναπληρωματικά μέλη της 
εκτελεστικής επιτροπής εκλέγονται από το διοικητικό 
συμβούλιο με σχετική πλειοψηφία και η θητεία τους είναι 
διετής. Η εκλογή γίνεται ευθύς μόλις το διοικητικό συμ¬ 
βούλιο συγκροτηθεί σε σώμα. 

Άρθρο 8 
Αρμοδιότητες. 

Το διοικητικό συμβούλιο, ο Πρόεδρός του και η εκτελε¬ 
στική επιτροπή έχουν ως προς τη διοίκηση του ιδρύματος 
τις αρμοδιότητες δημοτικού συμβουλίου, Δημάρχου και 
Δημαρχιακής Επιτροπής αντίστοιχα. 

Ο Πρόεδρος του διοικητικού συμβουλίου μπορεί με 
Πράξη του που δημοσιεύεται σύμφωνα με την παράγρα¬ 
φο 3 του άρθρου 115 να μεταβιβάσει ορισμένες από τις 
αρμοδιότητές του σε μέλος της εκτελεσπκής επιτροπής 
ή στον γενικό διευθυντή αν τυχόν ορισθεί ή σε άλλο ανώ¬ 
τατο ή ανώτερο υπάλληλο του ιδρύματος. 

Άρθρο 9 

Λειτουργία του Διοικητικού Συμβουλίου 
και Εποπτεία. 

1. Τα θέματα, τα σχετικά με τις εργασίες του διοικητικού 
συμβουλίου, την πρόσκληση των μελών του και της εκτε¬ 
λεστικής επιτροπής σε συνεδρίαση, την απαιτούμενη 
για τη λήψη αποφάσεως πλειοψηφία, τον έλεγχο και την 
εκτελεστότητα των αποφάσεών του, την αστική και πει¬ 
θαρχική ευθύνη των οργάνων διοίκησής του, ρυθμίζονται 
με ανάλογη εφαρμογή των σχετικών διατάξεων που αφο- 
ρούντο δημοτικό συμβούλιο, τη δημαρχιακή επιτροπή και 
τα μέλη τους. 

2. Ο κανονισμός λειτουργίας του ιδρύματος καταρτίζε¬ 
ται και ψηφίζεται από το διοικητικό συμβούλιο. 

3. Για τις αποφάσεις του διοικητικού συμβουλίου που 
αφορούν τον προϋπολογισμό, τον απολογισμό, τον ορ¬ 
γανισμό εσωτερικής υπηρεσίας, τον εσωτερικό κανονι¬ 
σμό λειτουργίας, την εκποίηση ή τη ν ανταλλαγή ακινήτων 
ή την επιβάρυνσή τους με εμπράγματα δικαιώματα, την 
αποδοχή κληρονομιών και δωρεών που περιέχουν όρο, ή 
κλοροδοσιών, καθώς και τη συνομολόγηση δανείων, 
απαιτείται και γνώμη του Δημοτικού Συμβουλίου. Το Συμ¬ 
βούλιο οφείλει να εκδώσει απόφαση και να την υποβάλει 
στον Γενικό Γραμματέα της Περιφέρειας, μέσα σε δεκα¬ 
πέντε ημέρες αφότου περιήλθε στον Δήμο η απόφαση 
του διοικητικού συμβουλίου. Η αρνητική γνώμη του Δη¬ 
μοτικού Συμβουλίου είναι υποχρεωτική για την αρχή που 
ασκεί την εποπτεία. 

Άρθρο 10 
Πόροι. 

Οι πόροι του ιδρύματος ενδεικτικά αποτελούνται από: 
α) την οποιαδήποτε ετήσια επιχορήγηση του Κράτους, 
β) την ετήσια επιχορήγηση του Δήμου, γ) κάθε είδους 
εισφορές, δωρεές, κληρονομιές και κληροδοσίες δ) ει¬ 
σπράξεις από το αντίτιμο των πραγμάτων ή των υπηρε¬ 
σιών που παρέχει ε) πρόσοδοι από τη δική του περιουσία. 

Άρθρο 11 

Οικονομική Διοίκηση. 

Οι διατάξεις που ισχύουν για τους δήμους και αφορούν 
τον οργανισμό της εσωτερικής υπηρεσίας, τον προϋπο¬ 
λογισμό, το οικονομικό έτος, τον απολογισμό, την ταμια¬ 
κή υπηρεσία, τη διαχείριση, τα δάνεια και την περιουσία, 
εφαρμόζονται και στα ιδρύματα. 

Το ίδρυμα εκτελεί εργασίες και έργα και προμηθεύεται 
πράγματα σύμφωνα με τις διατάξεις που ισχύουν κάθε 
φορά για την εκτέλεση έργων και την προμήθεια πραγμά¬ 
των από τους Δήμους. 

Το ίδρυμα εγγράφει την επιχορήγησή του από το Κρά¬ 
τος χωριστά στα έσοδα του προϋπολογισμού. Αν η επιχο¬ 
ρήγηση παρέχεται στο ίδρυμα για την εκπλήρωση ειδικού 
σκοπού εγγράφεται αντίστοιχη πίστωση για το σκοπό 
αυτό ιδιαίτερα στα έξοδα του προϋπολογισμού. 

Άρθρο 12 
Κατάργηση. 

Το ίδρυμα καταργείται με τον ίδιο τρόπο που συστήθη- 
κε και η περιουσία του περιέρχεται στο Δήμο Αθηναίων. 
Τις ιδιωτικές περιουσίες, που έχουν περιέλθει στο ίδρυμα 
με πράξεις στη ζωή ή αιτία θανάτου, εξακολουθεί να δια¬ 
θέτει ο Δήμος ειδικά και αποκλειστικά για τον τοπικό 
σκοπό για τον οποίο αφιερώθηκαν με την επιφύλαξη και 
των διατάξεων που αφορούν την επωφελέστερη αξιο¬ 
ποίηση ή διάθεση του περιουσιακού στοιχείου που έχει 
καταληφθεί ή δωρηθεί για τον ίδιο ή άλλο κοινωφελή 
σκοπό. 

Άρθρο 13 
Λοιπές Διατάξεις. 

Κατά τα λοιπά εφαρμόζονται οι διατάξεις του Δημοτι¬ 
κού και Κοινοτικού Κώδικα (Π.Δ. 410/95) και αυτές στις ο¬ 
ποίες οι διατάξεις αυτού παραπέμπουν. 


Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 1 Νοεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ Θ.ΚΟΤΣΩΝ ΗΣ 

-Φ- 

ΣΥΜΒΑΣΕΙ Σ 

( 2 ) 

Χρηματοδότηση του τηρούμενου στην Αγροτική Τράπεζα 
της Ελλάδος Α.Ε Ειδικού Λογαριασμού Εγγυήσεων 
Γεωργικών Προϊόντων (ΕΛΕΓΠ) του Ελληνικού Δημο¬ 
σίου, με το ποσό των σαράντα εκατομμυρίων ΕΥΡΩ 
(ΕΥΡΩ 40.000.000), για χρηματοδότηση Γεωργικών 
Δαπανών της Ευρωπαϊκής Ένωσης για το διάστημα 5 
Νοεμβρίου 1999 έως 7 Φεβρουάριου 2000. 

Στην Αθήνα σήμερα, την 2η ημέρα του μηνός Νοεμ¬ 
βρίου του έτους χίλια εννιακόσια ενενήντα εννέα, μεταξύ: 

—Του Ελληνικού Δημοσίου, που εκπροσωπείται από 
τον Υφυπουργό Οικονομικών Ν.Χριστοδουλάκη και τον Υ¬ 
πουργό Γεωργίας Γεώργιο Ανωμερίτη, και 

-Της Αγροτικής Τράπεζας της Ελλάδος Α.Ε., που 
εκπροσωπείται από τον Διοικητή της Πέτρο Λάμπρου, 

συμφωνήθηκαν και συνομολογήθηκαντα ακόλουθα: 

ΠΡΟΟΙΜΙΟ 

Από την Επιτροπή της Ευρωπαϊκής Ένωσης έχει καθο¬ 
ριστεί ο τρόπος με τον οποίο χορηγούνται οι προκαταβο¬ 
λές του ΡΕΟΟΑ στα κράτη-μέλη της Ευρωπαϊκής Ένω¬ 
σης, οι οποίες επιβαρύνουν τις πιστώσεις του Τμήματος 
Εγγυήσεων, σύμφωνα με τον κανονισμό 729/70, όπως 
τροποποιήθηκε με την απόφαση 3183/87 του Συμβουλίου 
Υπουργών Γεωργίας στο Λουξεμβούργο. Σύμφωνα με τα 
ανωτέρω, τα κράτη-μέλη καταβάλλουν από δικούς τους 
πόρους τις αναγκαίες πιστώσεις για κάλυψη των σχετικών 
δαπανών. Τα χρήματα αυτά θα επιστρέφονται από το 
ΡΕΟΟΑ στην αρχή του δευτέρου μήνα από εκείνον που 
έγιναν οι πληρωμές. 

Με την 1145/22-9-87 Πράξη του Διοικητή της Τράπεζας 
της Ελλάδος επιτρέπεται στην Αγροτική Τράπεζα της 
Ελλάδος Α.Ε. να χρηματοδοτεί τον ΕΛΕΓΠ για καταβολή 
των ενισχύσεων που καλύπτονται από πιστώσεις του 
ΡΕΟΟΑ -Τμήματος Εγγυήσεων- έναντι εκχώρησης των 
σχετικών απαιτήσεων. Το επιτόκιο καθώς και οι λοιποί 
όροι θα καθορίζονται από τις χρηματοδότριες Τράπεζες 
και τα αρμόδια κρατικά όργανα. 

Με την Α.Π. 2062022/2181/30.9.93 κοινή απόφαση των 
Υπουργών Οικονομικών και Γεωργίας τροποποιείται η 
373612/1553/4.9.80 απόφαση τους, ως προς το άνοιγμα 
ενδιάμεσου δεσμευμένου λογαριασμού της Αγροτικής 
Τράπεζας της Ελλάδος Α.Ε. στην Τράπεζα της Ελλάδος 
σε δραχμές. 

Η παρούσα σύμβαση υπογράφεται στα πλαίσια της 
πρόσθετης δανειοδότησης σε συνάλλαγμα (ίβηάβΓ ραπθΙ 
ϊΗοίϋίγ) ύψους μέχρι ΕΥΡΩ 250.000.000, που συμπεριλαμ- 
βάνεται στην ανανεούμενη Σύμβαση Πιστώσεως κοινο- 

πρακτικού δανείου σε συνάλλαγμα (ΓβνοΙνΐη9 ΟΓβάίίίααΙ- 
ΐίγ) ύψους ΕΥΡΩ 250.000.000 (εφ’ εξής «Σύμβαση Κοινο- 
πρακτικού Δανείου») της Αγροτικής Τράπεζας Ελλάδος 
και ομίλου Τραπεζών που υπογράφτηκε στις 1 Μαρτίου 
του 1999. 

Άρθρο Ιο 

Η Αγροτική Τράπεζα της Ελλάδος Α.Ε. (ΑΤΕ), θα 
χρηματοδοτήσει το Ελληνικό Δημόσιο με το ποσό των 
σαράντα εκατομμυρίων ΕΥΡΩ (ΕΥΡΩ 40.000,000), για 
πραγματοποίηση πληρωμών για την καταβολή δαπανών 
στον Γεωργικό Τομέα, για την περίοδο 5 Νοεμβρίου 1999 
μέχρι 7 Φεβρουάριου 2000 και με ημερομηνία έναρξης 
την ημερομηνία ανάληψης ισόποσου δανείου σε συνάλ¬ 
λαγμα της ΑΤΕ από τον όμιλο Τραπεζών και για χρονικό 
διάστημα τριών μηνών, σύμφωνα με τους όρους της πρό¬ 
σθετης δανειοδότησης που αναφέρονται στη Σύμβαση 
Κοινοπρακτικού Δανείου. 

Άρθρο 2ο 

Ο Υφυπουργός Οικονομικών και ο Υπουργός Γεωργίας, 
που εκπροσωπούν το Ελληνικό Δημόσιο, δηλώνουν με 
την παρούσα ότι συνάπτουν το παραπάνω δάνειο (Άρθρο 
1) από την ΑΤΕ και την εξουσιοδοτούν να διαθέσει το 
προϊόν αυτού όπως καθορίζεται στην παρούσα σύμβαση. 

Το δάνειο επιβαρύνεται με επιτόκιο ΕϋΒΙΒΟΒ τριμή¬ 
νου προσαυξημένο κατά 2,2328125 εκατοστιαίες μο¬ 
νάδες ετησίως (2,2328125%), ήτοι 2% υπέρ ΑΤΕ πλέον 
0,2328125% που είναι το μέσο σταθμικό περιθώριο υπέρ 
του ομίλου Τραπεζών. 

Το επιτόκιο ΕϋΒΙΒΟΒ για κάθε περίοδο καθορίζεται την 
ημερομηνία αναφοράς, περί την 11.00 π.μ. ώρα Κεντρι¬ 
κής Ευρώπης, όπως εμφανίζεται στη σελίδα 248 της υπη¬ 
ρεσίας ΤβΙβΓ&Ιθ (ή σε τέτοια άλλη σελίδα που μπορεί να 
αντικαταστήσει τη σελίδα αυτή, ή αυτή την υπηρεσία, με 
το σκοπό της εμφάνισης του επιτοκίου ΕϋΒΙΒΟΒ), ως το 
προσφερόμενο επιτόκιο καταθέσεων της περιόδου σε 
ΕΥΡΩ. Εάν τέτοιο επιτόκιο δεν εμφανίζεται στη σχετική 
σελίδα της υπηρεσίας ΤβΙβΓ&ΐθ, τότε το επιτόκιο ΕϋΒΙ- 
ΒΟΒ καθορίζεται ως ο αριθμητικός μέσος (στρογγυλο- 
ποιημένος προς τα άνω σε πέντε δεκαδικά σημεία) των 
ετησίων επιτοκίων, όπως προσφέρονται από τον όμιλο 
Τραπεζών σας κύριες Τράπεζες στη Διατραπεζική Αγορά 
του κάθε Κράτους Μέλους της Ευρωπαϊκής Ένωσης που 
έχει υιοθετήσει το ΕΥΡΩ ως νόμισμα. Η ημερομηνία ανα¬ 
φοράς για κάθε περίοδο είναι η ημέρα που πέφτει δύο 
εργάσιμες ημέρες πριν από την πρώτη ημέρα της περιό¬ 
δου, κατά την οποία τιμές επιτοκίων καταθέσεων σε ΕΥΡΩ 
προσφέρονται από της κύριες Τράπεζες στη Διατραπεζι¬ 
κή Αγορά του κάθε Κράτους Μέλους της Ευρωπαϊκής 
Ένωσης που έχει υιοθετήσει το ΕΥΡΩ ως νόμισμα, για 
παράδοση στην πρώτη ημέρα της περιόδου αυτής. 

Επιπλέον το δάνειο επιβαρύνεται με εφ’ άπαξ προμή¬ 
θεια αντιπροσώπου ύψους ΕΥΡΩ 4.000. 

Η δραχμοποίηση του δανείου και η πώληση του συναλ¬ 
λάγματος για την εξυπηρέτηση του θα γίνει σε τιμή που 
θα καθορίζεται απάτην ΑΤΕ κατά την ημερομηνία αγοράς 
και πώλησης του συναλλάγματος αντίστοιχα. Ο συναλ¬ 
λαγματικός κίνδυνος βαρύνει αποκλειστικά το Ελληνικό 
Δημόσιο. 

Οι τόκοι του δανείου θα υπολογισθούν κατά την ημέρα 
της ανάληψης και ο εκτοκισμός τους θα γίνει στη λήξη του 
δανείου. Οι δεδουλευμένοι τόκοι θα χρεωθούν στο λογα¬ 
ριασμό του Δημοσίου «ΡΕΟΟΑ- Προϊόν χρηματοδότησης 


για πληρωμές ενισχύσεων και άλλες εισπράξεις» Α.Κ. 
4456 κατά την αποπληρωμή του δανείου, χωρίς άλλη 
εντολή του δανειοδοτούμενου και χωρίς συμψηφισμό με 
οποιαδήποτε άλλη προμήθεια, που δικαιούται η ΑΤΕ. 

Το Ελληνικό Δημόσιο έχει την υποχρέωση να καταβάλει 
αμέσως τους τόκους στη λήξη του δανείου μετά το λογι¬ 
σμό τους. Σε περίπτωση που για οποιονδήποτε λόγο η 
καταβολή τους καθυστερεί πέραν των 10 ημερών, θα δια¬ 
κόπτεται η χρηματοδότηση της ΓΕΔΙΔΑΓΕΠ και θα κατα¬ 
λογίζονται επιπλέον τόκοι υπερημερίας μιας (1) εκατο¬ 
στιαίας μονάδας για την περίοδο από την ημερομηνία που 
η οφειλή καθίσταται απαιτητή μέχρι την ημερομηνία εξό¬ 
φλησής της. 

Άρθρο 3ο 

Σε περίπτωση που δεν υπάρχει δυνατότητα προσδιο¬ 
ρισμού του επιτοκίου ΕυΒΙΒΟΒ στην αρχή της περιόδου 
εκτοκισμού, κατά τη κρίση της ΑΤΕ και με σύμφωνη γνώ¬ 
μη του Δημοσίου, είναι δυνατόν να καθορισθούν, όχι 
περιοριστικά αλλά ενδεικτικά, εναλλακτικό νόμισμα εξυ¬ 
πηρέτησης του δανείου, επιτόκιο καθώς και περίοδος 
εκτοκισμού. 

Άρθρο 4ο 

Το δάνειο θα εμφανίζεται λογιστικά στον λογαριασμό 
3031/01253/’ ’ ΓΕΔΙΔΑΓΕΠ χρηματοδότηση για καταβολή 
ενισχύσεων ΡΕΟΟΑ (εγγυήσεις)", που έχει ανοιχτεί στην 
ΑΤΕ. 

Η χρέωσητου λογαριασμού θα γίνει με αξία (νεΙβυΓ) την 
ίδια μέρα της εκταμίευσης του ισόποσου δανείου σε 
συνάλλαγμα, που θα λάβει η ΑΤΕ από τον όμιλο Τραπε¬ 
ζών, σύμφωνα με την από 1.3.99 Σύμβαση Κοινοπρακπ- 
κού Δανείου. 

Κατά την αποπληρωμή του δανείου στη λήξη του, θα 
πιστωθεί ο ανωτέρω λογαριασμός. Σε αντίθετη περίπτω¬ 
ση, το δάνειο καθίσταται ληξιπρόθεσμο και απαιτητό και 
καταλογίζονται επιπλέον τόκοι υπερημερίας μίας (1) εκα¬ 
τοστιαίας μονάδας ετησίως. 

Με το προϊόν του δανείου θα πιστωθεί ο λογαριασμός 
του Δημοσίου «ΡΕΟΟΑ - Προϊόν χρηματοδότησης για 
πληρωμές ενισχύσεων και άλλες εισπράξεις» Α.Κ. 4456, ο 
οποίος θα χρεώνεται με τις αναλήψεις που θα γίνονται για 
τις πληρωμές που αναφέρονται στο άρθρο 1 της παρού¬ 
σας. 

Άρθρο 5ο 

Σε περίπτωση που η ΑΤΕ για οποιοδήποτε λόγο, είτε 
προ, είτε κατά τη διάρκεια, είτε κατά τη λήξη της πα¬ 
ρούσας χρηματοδότησης, αναγκαστεί να εξοφλήσει το 
δάνειο στον όμιλο Τραπεζών δυνάμει των όρων της Συμ- 
βάσεως Κοινοπρακτικού Δανείου χωρίς την αντίστοιχη 
πληρωμή εκ μέρους του Δημοσίου, η οποία να καλύπτει 
κεφάλαιο, τόκους και λοιπά έξοδα, τότε το δάνειο της 
παρούσας σύμβασης μετατρέπεται σε δραχμικό, με ισο¬ 
τιμία που καθορίζεται από την ΑΤΕ κατά την ημερομηνία 
μετατροπής της χρηματοδότησης σε δραχμική. Η δραχ¬ 
μική πλέον υποχρέωση του Δημοσίου επιβαρύνεται σε 
κάθε περίπτωση με επιτόκιο υπερημερίας που ισχύει 
κάθε φορά για τα βραχυπρόθεσμα δάνεια σε δραχμές 
που χορηγεί η ΑΤΕ στον αγροτικό τομέα. 

Άρθρο 6ο 

Η πληρωμή των δικαιούχων θα γίνεται από την ΑΤΕ 
εντόςτριών ημερών από την ημέρα που κατατίθενται στην 

ΑΤΕ οι καταστάσεις πληρωμής με αξία (νείβυΓ) την ημέρα 
χρέωσης του λογαριασμού 4456. 

Η ΓΕΔΙΔΑΓΕΠ υποχρεούται να υποβάλλει εντός 10 
εργάσιμων ημερών από την αρχή κάθε μήνα στο ΡΕΟΟΑ 
αίτημα για την απόδοση του συνόλου των εκταμιεύσεων 
της ΑΤΕ προς την ΓΕΔΙΔΑΓΕΠ του προηγούμενου ημερο¬ 
λογιακού μήνα. 

Για τα ποσά που καταβάλει η ΑΤΕ από το λογαριασμό, 
ενεργεί ως Ταμίας και δεν έχει υποχρέωση απόδοσης 
λογαριασμού. 

Άρθρο 7ο 

Οι πιστώσεις που υποχρεούται να καταβάλει ο ΡΕΟΟΑ - 
Τμήμα Εγγυήσεων - με τη καθορισμένη διαδικασία, εκχω¬ 
ρούνται ανέκκλητα και ανεπιφύλακτα με την παρούσα 
σύμβαση από το Δημόσιο στην ΑΤΕ σύμφωνα με την 
1145/22.9.87 Πράξη του Διοικητή της Τράπεζας της Ελ¬ 
λάδος. 

Ο λογαριασμός του Δημοσίου «ΡΕΟΟΑ - Προϊόν χρη¬ 
ματοδότησης για πληρωμές ενισχύσεων και άλλες ει¬ 
σπράξεις « Α.Κ 4456 πιστώνεται μέσω του δεσμευμένου 
λογαριασμού της ΑΤΕ που τηρείται σε δραχμές στην 
Τράπεζα της Ελλάδος με αριθμό 610721. Οι πιστώσεις 
που υποχρεούται να καταβάλει ο ΡΕΟΟΑ θα κατατίθενται 
στον δεσμευμένο λογαριασμό με ταυτόχρονη χρέωση 
του λογαριασμού «Επιτροπή Ευρωπαϊκής Ένωσης - Γενι¬ 
κό Λογιστήριο του Κράτους», Νο. 242174, με αξία (ναΙθυτ) 
την ημερομηνία λήψης της εντολής του Υπουργού Οικο¬ 
νομικών ή των υπ’ αυτού εξουσιοδοτημένων υπηρεσιών 
του Υπουργείου Οικονομικών. 

Το συνολικό ποσό του δανείου της παρούσας σύμβα¬ 
σης και του ληφθέντος ποσού της ανανεούμενης Σύμ¬ 
βασης Πιστώσεως βάση της Συμβάσεως Κοινοπρακτικού 
Δανείου δεν θα πρέπει να υπερβαίνει οποτεδήποτε το 
ποσό που προκύπτει από το άθροισμα: 

Ιο. Του ισόποσου σε ΕΥΡΩ υπολοίπου του δεσμευμέ¬ 
νου λογαριασμού, κατά την ανωτέρω ημερομηνία, και 

2ο. Του ισόποσου σε ΕΥΡΩ υπολοίπου των συνολικών 
πληρωμών που έχουν δοθεί από την ΑΤΕ στους δικαιού¬ 
χους, μέχρι την ανωτέρω ημερομηνία για τις οποίες ο 
ΡΕΟΟΑ υποχρεούται να καταβάλει τις αντίστοιχες πιστώ¬ 
σεις. 

Η χρέωση του δεσμευμένου λογαριασμού καθώς και η 
πίστωση του, που θαδιενεργούνται με εντολή της ΑΤΕ, θα 
αντικρίζονται με αντίθετες εγγραφές στον λογαριασμό 
610020 της ΑΤΕ στην Τράπεζα της Ελλάδος, με αξία 
(ναΙουΓ) την ημερομηνία της εντολής της ΑΤΕ. Ο λογα¬ 
ριασμός Α.Κ. 4456 θα πιστώνεται με τις εισπράξεις κεφα¬ 
λαίων ΡΕΟΟΑ με αξία (νβΙβϋΓ) τη δεύτερη εργάσιμη μέρα 
από την πίστωση του λογαριασμού 610020 της ΑΤΕ στην 
Τράπεζα της Ελλάδος. 

Η ΑΤΕ θα χορηγήσει ειδικό πληρεξούσιο έγγραφο με το 
οποίο θα διορίσει και θα καταστήσει ειδικό πληρεξούσιο 
της τον Αντιπρόσωπο του ομίλου Τραπεζών όπως ορί¬ 
ζεται στη Σύμβαση Κοινοπρακτικού Δανείου, στον οποίο 
θα δώσει την ανέκκλητη εντολή και πληρεξουσιότητα να 
προβαίνει στις απαραίτητες ενέργειες προκειμένου να 
λαμβάνει γνώση οποτεδήποτε από τον χρόνο υπογραφής 
του πληρεξούσιου, της κίνησης του δεσμευμένου λογα¬ 
ριασμού που η ΑΤΕ τηρεί στην Τράπεζα της Ελλάδος και 
σε περίπτωση υπερημερίας της ΑΤΕ στην εκτέλεση των 
υποχρεώσεων της που απορρέουν από τη Σύμβαση Κοι- 
νοπρακτικού Δανείου, να μπορεί ο Αντιπρόσωπος μόνος 


του και αποκλειστικά να διαχειρίζεται τον ανωτέρω λογα¬ 
ριασμό (περιλαμβανομένης της δυνατότητας πληρωμής 
προς τον Αντιπρόσωπο κατόπιν αιτήσεώς του, του συ¬ 
νόλου των χρημάτων που θα είναι κατατεθειμένα στο δε¬ 
σμευμένο λογαριασμό και μέχρι του ύψους των απαιτή- 
σεών του), παραιτούμενης της ΑΤΕ από οποιοδήποτε δι¬ 
καίωμα ή απαίτηση που μπορεί να πηγάζει από τον 
ανωτέρω λογαριασμό. 

Άρθρο 8ο 

Το Ελληνικό Δημόσιο υποχρεούται να προβαίνει στις 
απαραίτητες ενέργειες ώστε τα αιτούμενα ποσά να κατα¬ 
βάλλονται από το ΡΕΟΟΑ σε δραχμές μέσα στις πρώτες 
δέκα (10) εργάσιμες ημέρες του ημερολογιακού μήνα 
που θα ακολουθεί το μήνα υποβολής του αιτήματος. Σε 
περίπτωση απόρριψης ή μη καταβολής για οποιοδήποτε 
λόγο από την Ευρωπαϊκή Ένωση πληρωμών γεωργικών 
δαπανών που εκχωρούνται στην ΑΤΕ, τα αντίστοιχα ποσά 
θα καταβάλλονται στον ενδιάμεσο δεσμευμένο λογαρια¬ 
σμό της Α.Τ.Ε που τηρείται στην Τράπεζα της Ελλάδος 
από τον Κρατικό Προϋπολογισμό αμέσως μετά την γνω¬ 
στοποίηση της απόρριψης και σε καμία περίπτωση πέραν 
των 10 εργάσιμων ημερών, αλλιώς θα διακόπτεται η 
χρηματοδότηση της ΓΕΔΙΔΑΓΕΠ και θα καταλογίζονται 
επιπλέον τόκοι υπερημερίας μίας (1) εκατοστιαίας μονά¬ 
δας ετησίως, για την περίοδο από την ημερομηνία που η 
οφειλή καθίσταται απαιτητή μέχρι την ημερομηνία εξό¬ 
φλησής της. 

Άρθρο 9ο 

Το Ελληνικό Δημόσιο συναινεί ανεπιφύλαχτα στην εκ¬ 
χώρηση των δικαιωμάτων της ΑΤΕ που απορρέουν από 
την παρούσα σύμβαση στον Αντιπρόσωπο, υπέρ των 
δανειστριών Τραπεζών σύμφωνα με τους όρους της Σύμ¬ 
βασης Κοινοπρακτικού Δανείου. Σε περίπτωση που για 
οποιοδήποτε λόγο το δάνειο της παρούσας σύμβασης ή 
/και το δάνειο της ανανεούμενης Σύμβασης Πιστώσεως 
βάση της Σύμβασης Κοινοπρακτικού Δανείου καταστεί 
ληξιπρόθεσμο, οι δανείστριες Τράπεζες έχουν το δικαίω¬ 
μα να κάνουν χρήση της εκχώρησης των δικαιωμάτων της 
ΑΤΕ που απορρέουν από την σύμβαση χρηματοδότησης 
της ΓΕΔΙΔΑΓΕΠ σε ΕΥΡΩ. 

Άρθρο 10ο 

Η παρούσα σύμβαση: 

Ιο. Δεν μπορεί να λήξη, να ακυρωθεί, ή να τροποποιη¬ 
θεί πριν την ημερομηνία που το δάνειο της παρούσας 
σύμβασης και η οποιαδήποτε συναφής χρηματική υπο¬ 
χρέωση της ΑΤΕ προς τον όμιλο των Τραπεζών έχουν 
αποπληρωθεί στο σύνολο και τα τυχόν υπόλοιπα έχουν 
μηδενιστεί. 

2ο. Θα ισχύσει από την ημερομηνία ισχύος της αντί¬ 
στοιχης πρόσθετης χρηματοδότησης βάσει της Σύμβα¬ 
σης Κοινοπρακτικού Δανείου. 

3ο. Θα εξυπηρετείται κατά προτεραιότητα έναντι της 
ισχύουσας σύμβασης χρηματοδότησης σε δραχμές του 
τηρούμενου στην ΑΤΕ Ειδικού Λογαριασμού Εγγυήσεων 
Γεωργικών Προϊόντων, καθώς και κάθε άλλης σύμβασης 
που θα υπογράφει για τον ίδιο σκοπό. 

4ο. Αποτελεί αναπόσπαστο μέρος της ανωτέρω (3ο) 
σύμβασης χρηματοδότησης σε δραχμές, διατηρείται 
όμως σε ισχύ μέχρι την λήξη της. 


4618 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αρθρο 11ο 

Η δια χ ε ί ρ ι ση της ΑΤΕ δενυπάγεται σπς διατάξεις περί 
Δημοσίου Λογιστικού. Κατά τα λοιπά ισχύουν αναλογικά 
τα καθοριζόμενα στη Σύμβαση Κοινοπρακτικού Δανείου. 

Άρθρο 12ο 

Η παρούσα σύμβαση διέπεται από τις διατάξεις του 
Καταστατικού Νόμου της ΑΤΕ 4332/1929, όπως τροπο¬ 
ποιήθηκε και συμπληρώθηκε, καθώς και από το Ν.Δ. από 
17 Ιουλίου 1923 «περί ειδικών διατάξεων επί Ανωνύμων 
Εταιριών», σε συνδυασμό με το Ν. 1914/90 και του υπ’ 
αριθμού 4983/1991 Καταστατικού Συμβολαίου της συμ¬ 
βολαιογράφου Νίκης Γόνηκα-Χοντρού, που δημοσιεύθη- 


κε στο Τ. 2960/8-7-91 Α.Ε. και Ε.Π.Ε. της Εφημερίδας της 
Κυβερνήσεως. 

Η παρούσα σύμβαση θα εγκριθεί από το Διοικητικό Συμ¬ 
βούλιο της ΑΤΕ. 

Για το σκοπό αυτό συντάχθηκε η παρούσα σύμβαση 
που υπογράφεται στη συνέχεια και η οποία θα δημοσιευ- 
θεί στην Εφημερίδα της Κυβερνήσεως. 

Οι Συμβαλλόμενοι 

Ο Υφυπουργός Οικονομικών Ο Υπουργός Γεωργίας 

Ν. ΧΡΙΣΤΟΔΟΥΛΑΚΗΣ Γ. ΑΝΩΜΕΡΙΤΗΣ 

Για την Αγροτική Τράπεζα της Ελλάδος Α.Ε. 

Ο Διοικητής 
Π. ΛΑΜΠΡΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.θί.ςτ 
β-ΓΠ3ϊΙ: ννββηηεΐδΐβΓ @ θϊ.9γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327-Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13Τ.Κ.491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ “ ^έχΡ 1 8 σελίδες 200 δρχ. 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ _ Απ( ^ 8 σε \ίδες και άνω προσαύξηση 100 δρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















